Климаттың үҙгәреүе, һыуытыу кешеләрҙе торлаҡ төҙөү менән әүҙемерәк шөғөлләнергә мәжбүр итә. Тәүҙә махсус ҡоралдар булмаған осраҡта эш материалы ағастар, шулай уҡ хайуан һөйәктәре була. Донъяла төҙөлгән иң боронғо торлаҡтарҙың береһе беҙҙең эраға тиклем 10 мең йыллыҡ тирәһендә төҙөлә һәм мамонт һөйәктәренән эшләнә; табылдыҡ Киев эргәһендәге Межирич ауылында яһалған. Торлаҡ мамонт тиреһе менән ҡапланған булғанға оҡшай. Торлаҡты 1965 йылда крәҫтиән 2 метр тәрәнлектә баҙ ҡаҙған ваҡытта таба.